section_heading: Životopis
paragraph_text: Sezone 2006./07. nakon odlazaka dvojice bitnih igrača iz kluba, uspio je Skoko doći do sigurnog mjesta među prvih 11. Na kraju sezone dugo je pregovarao oko novog ugovora, te usprkos upornosti Hajduka da ga vrati, ipak na kraju potpisao na još 1 godinu. Odrađuje još tih godinu dana nakon kojih zbog isteka radne dozvole napušta Englesku, te se nakon višetjednih pregovora vraća u Split potpisavši skupi dvogodišnji ugovor s Hajdukom. U drugoj se splitskoj avanturi pokazuje kao veliko pojačanje, čineći s Andrićem najbolji par obrambenih veznih u ligi i najjaču kariku momčadi.